Val-de-Travers (distrikto)

La distrikto Val-de-Travers estas administra unuo de Kantono Neŭŝatelo, Svislando kun ĉefloko Môtiers en la komunumo Val-de-Travers.

 Geografio 
La distrikta areo konsistas el la valo de Travers, kiun trafluas Areuse, el Vallon des Verrières kaj la ĉirkaŭsituantaj montoj de la Ĵurasa Montaro.

 Komunumoj de la distrikto Val-de-Travers 
La distrikto Val-de-Travers konsistas (stato en 2010) el 3 komunumoj, el kiuj Val-de-Travers estas la plej granda. Jen la listo:

 Blazono Nomo Loĝantoj(2010-12-31) Areoen km² Komunumkodo 35ra|La Côte-aux-Fées La Côte-aux-Fées 453 12.85  6504 35ra|Les Verrières Les Verrières 667 28.68 6511 35ra|Val-de-Travers Val-de-Travers 10812 124.91 6512 Totale 3  11932  167,47 0211

 Historio 
La Valregiono estas konata precipe pro la tiea absintaĵo-produktado, kiu estis malpermesita inter 1910-2005 kaj okazis nur neleĝe. Gravaj industriaj branĉoj de Val-de-Travers estas la ĉokolado- kaj horloĝoproduktado. De 1712 ĝis 1986 okazis tie asfaltominado, pri kiu nun ekzistas muzea ekspozicio.

Origine la distrikto konsistis el la 11 komunumoj Boveresse, Buttes, Couvet, Fleurier, La Côte-aux-Fées, Les Bayards, Les Verrières, Môtiers, Noiraigue, Saint-Sulpice kaj Travers. La 3-a de aprilo 2007 la komunumaj parlamentoj de la tuta distrikto Val-de-Travers unuanimie akceptis kunigon de ĉiuj 11 komunumoj de la distrikto. Ĉar la civitanoj de Les Verrières kaj de La Côte-aux-Fées en balotoj kontraŭstaris tamen la kunigan projekton, ĝi unue ne povis realiĝi. Poste estis de la ceteraj komunumoj decidita la kunigo de la restantaj 9 komunumoj, kio realiĝis la 1-an de januaro 2009. Les Verrières kaj La Côte-aŭ-Fées restis memstaraj.

 Eksteraj ligiloj 

 Val-de-Travers en Historia Leksikono de Svislando

!